13. ΒΑΣΙΛΙΚΟΝ ΔΙΑΤΑΓΜΑ της 15/24 Δεκ. 1958 Περί εξαιρέσεως από του καθωρισμένου ορίου εισόδου εις την Υπηρεσίαν του Διευθυντού της Σιβιτανιδείου Δημοσίας Σχολής Τεχνών και Επαγγελμάτων. ΄Εχοντες υπ’ όψιν: 1)Τας διατάξεις του άρθρ. 7 παρ. 1 του από 23/24.12.1955 Β.Δ/τος περί εφαρμογής του Υπαλληλικού Κώδικος επί των υπαλλήλων Νομικών Προσώπων Δημοσίου Δικαίου. 2)Την υπ’ αριθ. 761/58 γνωμοδότησιν του Ανωτάτου Συμβουλίου Δημοσίων Υπηρεσιών και 3)Την υπ’ αριθ. 605/1958 γνωμοδότησιν του Συμβουλίου Επικρατείας, προτάσει του Ημετέρου επί της Βιομηχανίας Υπουργού, απεφασίσαμεν και διατάσσομεν: Εξαιρούμεν από του, δια του άρθρ. 16 του Νόμ. 1811/1951, καθωρισμένου ορίου εισόδου εις την Υπηρεσίαν τον Διευθυντήν της Σιβιτανιδείου Δημοσίας Σχολής Τεχνών και Επαγγελμάτων, καθορίζοντες τούτο μέχρι του 50ού έτους της ηλικίας του μη συμπεπληρωμένου. Εις τον Ημέτερον επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος. 32.Ε.ε.13 Σιβιτανίδειος Σχολή 